Yadda ake fried rice - Makala - Bakandamiya
Posted by Shaima Alhussainy November 12, 2017 - Filed in Girke-Girke - #abinci #abincin zamani #Yadda ake fried rice #fried rice - 5,332 views
Da farko ki wanke shinkafa, ki tsane ruwansa kaf, sai ki daura mai a tukunya ki zuba shinkafa a ciki.
Ki yi ta juyawa har shinkafan ya soyu,sai ki kawo kayan lambu ki saka, sannan ki sa tumeric da thyme da maggi, ki saita ruwan da zata dafa shinkafar, sai ki rufe.
Sai shinkafar ta dauko dahuwa sai ki kawo kayan lambu da albasa da jajjagenki, ki zuba ki gauraya ki rufe, ki bari har ya tsotse ruwan tsaf ya dahu.
Wannan shinkafar ta na da dadi sossai musamman aka hada ta da soyayyiya ko gasashshiyar kaza.
Sannan a kwai hanyoyon yinta da yawa, da sannu a hankali in kna binmu a Bakandamiya za mu kawo mu ku su ba da jimawaba insha Allah. Mun gode, sannan za a iya duba: Yadda ake sandwich da Oreo milkshake da sauransu.